**„IŠLEISTUVIŲ SCENARIJUS“**

**SKAISTĖ:**

Gyvenimas – giesmė, gyvenimas – stebuklas. Jis

mainosi, kinta, spindi visom vaivorykštės spalvom.

Jis būna lengvas, sunkus ir pasakiškas.

**KAMILĖ G.**

Gyventi – tai tarsi skaityti.

Praeina diena – užverti puslapį, prabėga metai –

perskaitai skyrių.

**SOLVEIGA:**

Sakoma knygose slypi magija. Jose apsigyvena gražiausi gyvenimo prisiminimai, kurie sukelia šilčiausius jausmus vos tik atvertus tokią knygą.

**KAMILĖ:**

Mūsų knyga dar net neįpusėjusi. Prieš akis –

daugybė tuščių puslapių. Ką į juos įrašysime?

Ar norėsime dar kartą perskaityti kokį nors skyrių?

Ar ne gėda bus leisti skaityti savo knygą kitiems?

Kokia bus jos pabaiga?

**JUSTAS: - Atverskime pirmą skyrių, pirmą gyvenimo knygos puslapį - žmogaus gimimą.**

**KAMILĖ G.:** -Tą dieną, kai atėjau į šį pasaulį, sužibo mano

žvaigždė, o gyvenimas metraštyje įrašė mano

vardą.

**SKAISTĖ:** - Atėjau į šitą pasaulį, kai žiema varvekliais lašėjo,  
Kai saulė, pūgų nepabūgus, žemėj pirmąją šilumą sėjo.

**SOLVEIGA:**

**-** Iš meilės ir vilties  
Iš jausmo ir minties,  
Po mėlynu dangum  
Gimiau, gimiau žmogum.

**KAMILĖ R.:**

- Ir žaidžia ,ir svajoja vaikas  
Laisvai nevaržomas kitų.  
Vaikystės pasakoj gyvena  
Tik,,nepakirpkim‘‘ jam sparnų

**DAINA . ( JUOKŲ DAINA)**

**KAMILĖ G.: -** **Štai ir baigėsi 1 skyrius. Verčiame 2 skyrių – vaikystė.**

**SKAISTĖ:** - Kitas puslapis atgręš mūsų veidus vaikystėn, kur

tebevingiuoja sidabražole užtiesti takai, švyti

ramios auksinės dėmės ant vasaros gluosnių, šaudo

pro langus kregždės, kvepia šviežia

duona......

**SOLVEIGA: -** Gražus gyvenimas, vaikystė - pakluonėm su drugiais ir vėjais..

Tai dienos! Kas jų nepažįsta ir nesigaili palydėjęs.

**KAMILĖ R.:**

- *Tavo vaikiškas mažas pasaulis  
Dar apgaubtas stebuklų skraiste,  
Ir veidukas dar švyti kaip saulė,  
Kai miegodama šypsais sapne.  
Tu tyra ir trapi asmenybė,  
Dar nei melo, klastos nežinai.  
Tavo vaikiškas mažas pasaulis  
Tegul būna ilgai, dar ilgai....*

***ŠOKIS „VAIKYSTĖ“.***

**SOLVEIGA: -** **Štai ir baigėsi 2 skyrius. Verčiame 3 skyrių – mokykla.**

**JUSTAS:**

**-** Verčiam naują puslapį. Mums – septyneri.

Prisiminimuose ataidi pirmoko žingsneliai. Širdelė

tuksi, nerimsta, - taip baisu įžengti į mokyklą.

**SKAISTĖ**:

- Pirmoji mokytoja – pirma kreivai parašyta raidė, pirmas

skiemenimis perskaitytas žodis...

**KAMILĖ G.:**

- Gražus, tas vaikystės pasaulis,  
Kur aidi daina lyg malda,  
Kai žvelgia akelės į saulę,  
O ranką ištiesia mama.

**SOLVEIGA:**

- Žmogus, davęs man pradžią ir atvedęs gyventi,

vadinamas šventu MAMOS vardu.

**JUSTAS:**

- Gerasis Dieve, saugok tą didį turtą, pavadintą MAMOS vardu, ir būk atidus, kai klausysi jos tylių maldų.

**SKAISTĖ: Verčiame 4 skyrių - baigta pradinė mokykla.**

Visko mūs‘ mokykloje nutiko:

Mokėmės, ar „kapstėmės“ tiktai.

Bet širdy vis tiek džiugu paliko,

Nes baigti jau mokslo reikalai.

**KAMILĖ G.:**

Mes - ketvirtokų būrys

Jau išskrendam pro šias duris

Juk per ketverius metus

Čia sukaupėm tikrus turtus.

**SOLVEIGA:**

Ir net nepastebėjom , kaip užaugome visi

Ir išdykusiai vaikystei reiks greitai tarti „Sudie“.

Atrodo seniai, labai seniai buvo pirmasis mūsų rugsėjis. Vėjas plėšė ir blaškė žemėn geltonus klevų lapus, o ant rusvo mokyklinio suolo gulėjo tuščias popieriaus lapas, tarytum baltas didžiulis laukas, kuriame neįminta buvo dar nė viena pėda. Šiandien mūsų knygoje jau padėti pamatai. Versdami lapą po lapo kasdien į ją rašėme džiaugsmus ir liūdesį, žinias ir išdaigas.

**SKAISTĖ:**

* Mus nori pasveikinti trečiokai. ( KALBA TREČIOKAI)
* Ketverius metus mes linksmai plaukėme su mokytoja, dainomis ir šokiais.

**DAINA „VALTELĖ“**

**VISI KARTU:**

**Lik sveika, lik sveika,**

**Tu pradžios mokykla.**

**Nepamiršim tavęs**

**Niekada, niekada.**

**ŠOKIS VALSAS.**

Scenarijaus autorė: Ligita Pladienė.

Ugdymo įstaiga: Dovilų pagrindinė mokykla Šiūparių skyrius.